शार्दुल ठाकुर ने अपना वनडे डेब्‍यू पिछले साल श्रीलंका के खिलाफ किया था। उस वक्‍त वह अपनी गेंदबाजी से ज्‍यादा जर्सी को लेकर चर्चा में थे। ठाकुर 10 नंबर की जर्सी पहनकर मैदान में उतरे। बस फिर क्‍या था सचिन के फैंस को यह बात अखर गई और उन्‍होंने ठाकुर को ट्रोल करना शुरु कर दिया। कई दिग्‍गज क्रिकेटर ठाकुर के समर्थन में उतर आए थे और उन्‍होंने जर्सी की बजाए प्रतिभा को महत्‍व देना ज्‍यादा बेहतर समझा। हालांकि ठाकुर अब 10 नहीं 54 नंबर की जर्सी पहनते हैं।